CELEX: 62009CJ0465
Language: hu
Date: 2011-06-09
Title: A Bíróság (harmadik tanács) 2011. június 9-i ítélete. # Territorio Histórico de Vizcaya - Diputación Foral de Vizcaya (C-465/09 P. és C-468/09 P.), Territorio Histórico de Álava - Diputación Foral de Álava (C-466/09 P. és C-469/09 P.) és Territorio Histórico de Guipúzcoa - Diputación Foral de Guipúzcoa (C-467/09 P. és C-470/09 P.) kontra Európai Bizottság. # Fellebbezés - Állami támogatások - Megsemmisítés iránti kereset - Az EK 88. cikk (2) bekezdése szerinti hivatalos vizsgálati eljárást megindító határozat - Az Álava, Vizcaya és Guipúzcoa tartományban bizonyos újonnan létrehozott vállalkozások javára Spanyolország által 1993-ban végrehajtott állami támogatási programok közös piaccal való összeegyeztethetetlenségét megállapító, ezt követően hozott végleges határozatok - A társasági adó alóli mentesség - Perfüggőség - Az "engedélyezett támogatás" fogalma - Jogos bizalom - Ésszerű határidő betartása - A bejelentés hiánya. # C-465/09 P -ig C-470/09 P. sz. egyesített ügyek

A Bíróság (harmadik tanács) 2011. június 9‑i ítélete – Territorio Histórico de Vizcaya – Diputación Foral de Vizcaya és társai
            kontra Bizottság
      (C‑465/09. P–C‑470/09. P. sz. egyesített ügyek)
      „Fellebbezés – Állami támogatások – Megsemmisítés iránti kereset – Az EK 88. cikk (2) bekezdése szerinti hivatalos vizsgálati eljárást megindító határozat – Az Álava, Vizcaya és Guipúzcoa tartományban bizonyos újonnan létrehozott vállalkozások javára Spanyolország által 1993‑ban
         végrehajtott állami támogatási programok közös piaccal való összeegyeztethetetlenségét megállapító, ezt követően hozott végleges
         határozatok – A társasági adó alóli mentesség – Perfüggőség – Az »engedélyezett támogatás« fogalma – Jogos bizalom – Ésszerű határidő betartása – A bejelentés hiánya”
      
      1.                     Fellebbezés – Jogalapok – Az uniós jog Törvényszék általi értelmezésének vagy alkalmazásának a Törvényszék előtt előadott
            jogalapok és érvek megismétlésével való vitatása – Elfogadhatóság (EUMSZ 256. cikk, (1) bekezdés, második albekezdés; a Bíróság
            alapokmánya, 58. cikk, első bekezdés; a Bíróság eljárási szabályzata, 112. cikk, 1. §, c) pont) (vö. 78–79., 82. pont)
      2.                     Eljárás – Új jogalapoknak az eljárás folyamán történő előterjesztése – Feltételek – Új jogalap – Fogalom (a Törvényszék eljárási
            szabályzata, 48. cikk, 2. §) (vö. 84. pont)
      3.                     Államok által nyújtott támogatások – Létező támogatások és új támogatások – Létező támogatásnak való minősítés – Szempontok
            – Be nem jelentett támogatási intézkedések – Kizárólag a Bizottság hallgatása alapján történő engedélyezés – Kizártság (EK 88. cikk,
            (3) bekezdés; 659/1999 tanácsi rendelet, 1. cikk, b) pont, ii. alpont) (vö. 90–91., 94–97. pont)
      4.                     Fellebbezés – Jogalapok – A bizonyításfelvétel elrendelése Törvényszék általi megtagadásának Bíróság általi felülvizsgálata
            – Terjedelem (a Törvényszék eljárási szabályzata, 66. cikk, 1. §) (vö. 108–110. pont)
      5.                     Államok által nyújtott támogatások – A Bizottság által végzett vizsgálat – Valamely támogatásnak a közös piaccal való összeegyeztethetősége
            – Be nem jelentett támogatások összeegyeztethetőségének a nyújtásukat követően elfogadott iránymutatás alapján való vizsgálata
            – A jogbiztonság elvének megsértése – Hiány – A visszaható hatály tilalma elvének megsértése – Hiány (EK 87. cikk és EK 88. cikk;
            98/C 74/06 bizottsági közlemény) (vö. 120–128. pont)
      6.                     Államok által nyújtott támogatások – Jogellenes támogatás visszatéríttetése – Az EK 88. cikk eljárási szabályainak megsértésével
            nyújtott támogatás – A kedvezményezettek esetleges jogos bizalma – Védelem – Feltételek és korlátok – A Bizottság viszonylag
            hosszú ideig tartó tétlensége – A Bizottsággal való együttműködési kötelezettségüket megszegő nemzeti hatóságok – A jogos
            bizalom hiánya (EK 87. cikk és EK 88. cikk) (vö. 150–156., 162–163. pont)
      7.                     Fellebbezés – Jogalapok – Az ítélet uniós jogot sértő indokolása – Egyéb jogi indokok alapján megalapozott rendelkező rész
            – Elutasítás (vö. 171. pont)
      Tárgy
      
         
               Az Elsőfokú Bíróság (kibővített ötödik tanács) T‑30/01–T‑32/01. és T‑86/02–T‑88/02. sz., Diputación Foral de Álava és társai
                  kontra Bizottság egyesített ügyekben 2009. szeptember 9‑én hozott azon ítélete ellen benyújtott fellebbezés, amellyel az Elsőfokú
                  Bíróság a T‑30/01–T‑32/01. sz. ügyekben úgy határozott, hogy a Diputación Foral de Álava, a Diputación Foral de Guipúzcoa
                  és a Diputación Foral de Vizcaya által elfogadott rendelkezésekkel bizonyos újonnan létrehozott vállalkozások számára a társasági
                  adó alóli mentesség formájában nyújtott adókedvezményeket illetően az EK 88. cikk (2) bekezdése szerinti eljárást megindító
                  2000. november 28‑i bizottsági határozat megsemmisítése iránti kérelem okafogyottá vált, a T‑86/02–T‑88/02. sz. ügyekben pedig
                  elutasította a társasági adó alóli mentesség formájában az Álava (T‑86/02), Vizcaya (T‑87/02) és Guipúzcoa tartományban (T‑88/02)
                  bizonyos újonnan létrehozott vállalkozások javára Spanyolország által 1993‑ban végrehajtott állami támogatási programról szóló,
                  2001. december 20‑i 2003/28/EK, 2003/86/EK és 2003/192/EK bizottsági határozatok (HL 2003. L 17., 20. o., HL 2003. L 40.,
                  11. o., illetve HL 2003. L 77., 1. o.) megsemmisítése iránti kérelmet.
               
            Rendelkező rész
      1)         A Bíróság a fellebbezéseket elutasítja.
      2)         A Bíróság a Territorio Histórico de Vizcaya – Diputación Foral de Vizcayát, a Territorio Histórico de Álava – Diputación Foral
         de Álavát, a Territorio Histórico de Guipúzcoa – Diputación Foral de Guipúzcoát és a Comunidad autónoma del País Vasco – Gobierno
         Vascót egyenlő arányban kötelezi a jelen fellebbezésekkel összefüggésben felmerült költségek viselésére.
      
      3)         A Spanyol Királyság viseli saját költségeit.